السلام عليكم .... لو واحد حج بيت الله و كل سنه عمره بس بيكلم ستات و الستات دي بتقول كلام صعب جدا لدرجه ان ولاد الراجل دا شافوا الكلام دا مش قادرين يتعاملوا معاه و حاسيين انهم مش عارفين يعيشوا و كرهوا كل الرجاله بسببوا و خلاص كل تفكيرهم ان لو مثلا عربيه خبطتهم عشان يموتوا يمكن يحصل استقرار في العيله
حطوا ذنبه في مكانه يا أفندم ، لا هو يخليكم مش عارفين تعيشوا ، ولا يخليكم تكرهوا كل الرجالة ، ولا يخليكم تتمنوا الموت.  إنسان استذله ذنبه ، ونفسه ضعيفة ، محتاج تنويع في الوعظ ومحتاج تنويع في الأساليب ، ومحتاج تحفيزه على كفاية نفسه بالحلال ، ولو هيتجوز تاني. تعاملوا مع الذنوب في إطار أن الناس كلهم قد يسيطر عليهم ذنب لا يستطيعون فكاكًا منه ، وتعاملوا بحكمة ، خصوصًا أنه والدكم ، مش حد بعيد. ربنا يتوب عليه ويهديه لكم ويصلح أمر بيتكم.